Sprengjueyðingaræfingin Northern Challenge 2007 hófst í gærmorgun . Landhelgisgæslan skipuleggur æfinguna með styrk frá Atlantshafsbandalaginu og eru sprengjusérfræðingar víða að úr heiminum mættir til að læra það nýjasta á þessu sviði . Æfingin fer að mestu fram innan og við nýja öryggissvæðið á Keflavíkurflugvelli en einnig í Hvalfirði . Áhersla er lögð á hryðjuverkasprengjur en á æfingunni eru sprengjusérfræðingar sem hafa starfað í Írak , Afganistan og fleiri stríðshrjáðum löndum . Æfingin mun standa yfir til 7. september , en aðaláhersla verður lögð á fræðslu og mat á hæfni þátttakanda en æfingar fara fram í næstu viku . Á næstkomandi miðvikudag , þann 5. september , verður æft í Hvalfirði en þá mun varðskip og þyrla taka þátt í æfingunni ásamt öðrum þátttakendum .